Document ID: /roh_data/filtered/Billingualer_Corpus_interleaved-de-rm.jsonl.gz/952

This is a text translated from German to Rumantsch Grischun.
Zunahme des Stromverbrauchs und unterdurchschnittliche Stromproduktion

Im hydrologischen Jahr 2003/2004 wurden in Graubünden rund 1816 Millionen Kilowattstunden Strom verbraucht. Im Vergleich zur Vorjahresperiode nahm der Verbrauch um 1,9 Prozent zu. Die Stromproduktion lag in der gleichen Periode mit 6978 Millionen Kilowattstunden rund zehn Prozent unter dem langjährigen Durchschnitt.

Die Elektrizitätsunternehmen in Graubünden melden dem Amt für Energie jährlich ihren Stromverbrauch und die Stromproduktion. Die daraus erstellte Statistik ergibt für das hydrologische Jahr 2003/2004 (Oktober 2003 bis September 2004) die folgenden Ergebnisse:

Steigender Stromverbrauch

Der Stromverbrauch nahm mit 1816 Millionen Kilowattstunden im Vergleich zur Vorjahresperiode (Vorperiode 1783 Mio. kWh) um 1,9 Prozent zu.

Betrachtet man die einzelnen Verbrauchergruppen, so betrug der Mehrverbrauch im Bereich der Haushalte, Gewerbe, Landwirtschaft und Dienstleistungen drei Prozent, bei den Bahnen (RhB, SBB, Matterhorn Gotthard Bahn) rund ein Prozent. Bei der Grossindustrie nahm der Verbrauch um rund drei Prozent ab.

Der Schweizer Stromverbrauch nahm im gleichen Zeitabschnitt gegenüber der Vorperiode ebenfalls um 1,9 Prozent auf 55 840 Millionen Kilowattstunden (Vorperiode 54 775 Millionen Kilowattstunden) zu. Damit wurden in Graubünden und in der Schweiz neue Höchstwerte erzielt.

Rückläufige Stromproduktion

Die Stromproduktion der Wasserkraftwerke Graubündens lag im vergangenen hydrologischen Jahr mit 6978 Millionen Kilowattstunden (Vorperiode 7862 Millionen Kilowattstunden) infolge der trockenen Winterperiode 10,4 Prozent unter dem langjährigen Durchschnitt.

Die schweizerischen Wasserkraftwerke produzierten in der gleichen Periode 34 056 Millionen Kilowattstunden (38 313 Millionen Kilowattstunden). Der bündnerische Anteil an der schweizerischen hydraulischen Stromproduktion betrug 20,5 Prozent (20,5 Prozent) und an der schweizerischen gesamten Stromproduktion 11,2 Prozent (11,7 Prozent).

Hinweis an die Medien:

Die Grafiken zum Stromverbrauch und zur Stromproduktion in Graubünden stehen unter www.energie.gr.ch - Statistik zur Verfügung.

Auskunft:

- Johannes Bärtsch, Amt für Energie Graubünden, Tel. 081 257 36 23

Gremium: Amt für Energie

Quelle: dt Amt für Energie

Data: 11.02.2005

Augment dal consum d'electricitad e producziun d'electricitad sut la media

En l'onn idrologic 2003/2004 èn vegnidas consumadas en il Grischun 1816 milliuns uras kilowatt energia. En cumparegliaziun cun la perioda da l'onn passà è il consum s'augmentà per 1,9 pertschient. La producziun da forza electrica è stada durant la medema perioda cun 6978 milliuns uras kilowatt circa diesch pertschient sut la media da plirs onns.

Las ovras electricas dal Grischun annunzian mintga onn lur consum e lur producziun da forza electrica a l'uffizi d'energia. La statistica ch'è vegnida fatga en quest connex dat per l'onn idrologic 2003/2004 (october 2003 fin settember 2004) ils suandants resultats:

Augment dal consum d'electricitad

Il consum da forza electrica da 1816 milliuns uras kilowatt è s'augmentà per 1,9 pertschient cumpareglià cun la perioda da l'onn passà (perioda precedenta 1783 milliuns kWh).

Sch'ins guarda las singulas gruppas da consum ha importà l'augment da consum en il sectur da las chasadas, dal mastergn, da l'agricultura e da las prestaziuns da servetsch trais pertschient, da las viafiers (VR, VFF, viafier Matterhorn Gottard) mo in pertschient. Tar l'industria gronda è il consum d'energia sa reducì per ca. trais pertschient.

Cumpareglià cun la perioda precedenta è il consum da forza electrica en Svizra er s'augmentà per 1,9 pertschient a 55'840 milliuns uras kilowatt (perioda precedenta 54'775 milliuns uras kilowatt). Uschia è vegnì cuntanschì in maximum en il Grischun ed er en Svizra.

Reducziun da la producziun d'electricitad

Pervi da la setgira da la perioda d'enviern è la producziun da forza electrica da las ovras idraulicas dal Grischun stada cun 6978 milliuns uras kilowatt (perioda precedenta 7862 milliuns uras kilowatt) 10,4 pertschient sut la media da blers onns.

Las ovras idraulicas da la Svizra han producì en la medema perioda 34 056 milliuns uras kilowatt (38'313 milliuns uras kilowatt). La part dal Grischun da la producziun idraulica da forza electrica en Svizra ha importà 20,5 pertschient (20,5 pertschient) e 11,2 pertschient (11,7 pertschient) da l'entira producziun da forza electrica en Svizra.

Remartga per las medias:

Las graficas davart il consum e davart la producziun da forza electrica en il Grischun stattan a disposiziun sut www.energie.gr.ch - Statistik.

Infurmaziun:

- Johannes Bärtsch, uffizi d'energia dal Grischun, tel. 081 257 36 23

Gremi: Uffizi d'energia

Funtauna: rg uffizi d'energia

Data: 11.02.2005